**Referat af bestyrelsesmøde i Andelsboligforeningen Fiskbæk**

18. april 2017

**Til stede:** Anne Marie (nr. 58), Gerda (nr. 36), Karen (nr. 56), Ole (nr. 64) og Susanne (nr. 60)

**Referent:** Susanne

**Referat fra generalforsamlingen** den 10. april underskrives og sendes til revisor til underskrift.

**Bestyrelsen konstituerer sig** således:

Karen valgtes til formand på generalforsamlingen, Gerda fortsætter som næstformand, og Anne Marie fortsætter som kasserer.

**Fordeling af opgaver** i bestyrelsen:

* Dagsordens udsendelse → Anne Marie og Karen
* Forsikring → Susanne
* Haveudvalg → Gerda
* Hjemmeside → Ole
* Referatskrivning → Alle på skift

**Status fra sidste møde**:

Intet at referere.

**Nyt** **fra formanden**:

Karen har planlagt at besigtige området omkring bækken sammen med en bekendt, som er landinspektør, for at få fastslået, hvor skellet til naboforeningen Bækkelund går. Formanden fra Bækkelund inviteres med på besigtigelsen. Målet er at opnå enighed om at få markeret skellet med en form for beplantning. Besigtigelsen er planlagt til midt i maj.

**Nyt fra haveudvalget**:

Der var fint fremmøde til havedagen 2. påskedag.

Haveudvalget har udarbejdet en årsplan for arbejdet i foreningens havearealer.

Næste møde i udvalget er den 2. maj - blandt andet med forberedelse til havedagen den 11. maj.

**Hække/hegn**:

Der er store problemer i nogle haver med at få ligusterhækkene til at gro. Bestyrelsen arbejder på at finde en løsning, som kan muliggøre, at man kan vælge at sætte hegn op i stedet for hæk. Da dette kræver en vedtægtsændring af § 9, stk. 2, planlægger vi på næste bestyrelsesmøde en (lille) ekstraordinær generalforsamling, så hegnene kan opsættes snarest af de beboere, som ønsker det. Bestyrelsen arbejder på en løsning, der så vidt muligt sikrer et homogent udseende.

*Vedtægternes § 9, stk. 2.*

*En andelshaver er forpligtet til at vedligeholde det til andelsboligen knyttede haveareal. Der må opsættes træhegn mellem og for enden af boligerne, men ikke ud mod fællesarealerne, hvor de eksisterende ligusterhække i tilfælde af fornyelse skal tilplantes med liguster.*

**Evt.**

Bestyrelsen drøftede muligheden af opsigelse af kontrakten med forsikringsmægleren, da vi er i tvivl om fordelene ved denne ordning. Susanne kontakter revisoren for mulig rådgivning.

Gerda undersøger, hvad det vil koste at få anlagt et lille fliseunderlag til de nye affaldskuber.

**Næste møde**:

Mandag den 8. maj kl.19 hos Susanne.